钦定古今图书集成/明伦汇编/闺媛典/第194卷 > 夏钺妻李氏
## 钦定古今图书集成/明伦汇编/闺媛典/第194卷 > 夏钺妻李氏

按《德安县志》：李氏，南昌李常女。年十六归夏钺，生子
六月钺亡。李年十八，誓死不二。父母怜其幼，欲夺其
志，李惨然涕下，曰：“命之不祥，置此子于何地？”父母曰：
“汝子宁足恃耶？”李曰：“然。但我试守，若天果勿祐夏氏，
则于我无憾。”卒坚守六十馀年，子竟成立。生七孙钺，
宗祀赖以不坠。李年八十二终。